Source: https://www.riigiteataja.ee/kohtulahendite_liigitus.html?jaotus=juur.206106664.206108431.206108516.206108517&kokkuvotted=false&jaotusedVaikimisiAvatud=
Timestamp: 2019-08-23 00:41:43+00:00
Document Index: 342131

Matched Legal Cases: ['Riigikohus ', '§ 412', '§ 422', '§ 422', 'Kohus ', 'Riigikohus ', '§ 198', 'Riigikohus ', 'kohus ', 'Riigikohus ']

3-2-1-48-07 Riigikohus 15.05.2007
Tulenevalt TsMS § 412 lg 1 p-st 3 peab kohus, juhul kui hageja asja arutamiseks määratud kohtuistungile ei ilmu, kuid on kohtule eelnevalt teatanud istungile ilmumata jätmise põhjusest, ja kostja taotleb hagi läbivaatamata jätmist, hindama, kas hageja istungile ilmumata jätmise põhjust saab hageja põhjendust arvestades lugeda mõjuvaks. TsMS § 422 lg 1 mõjuvate põhjuste loetelu ei ole ammendav. TsMS § 422 lg 1 mõtte kohaselt saab kohtuistungile ilmumata jätmise põhjust lugeda mõjuvaks, kui see on objektiivse iseloomuga. Selliseks põhjuseks saab olla sündmus, mille tekkimist ja kulgemist isik ei saa ise vahetult mõjutada. Kohus võib vastavalt asjaoludele lugeda mõjuvaks põhjuseks hageja kohtuistungile ilmumata jätmiseks ka samal ajal toimuva teise kohtuistungi, millest hageja peab osa võtma, kui hageja on sellest esimesel võimalusel kohtule teatanud ja oma istungile ilmumise võimatust põhistanud.
3-2-3-18-98 Riigikohus 15.12.1998
Tagaseljaotsuse tegemiseks oluline tingimus TsKS § 198 lg 1 järgi on see, et eelistungil kohalolev pool nõuab tagaseljaotsuse tegemist.
3-2-3-5-97 Riigikohus 02.04.1997
TsKS §-st 198 lg 1 ja 2 tulenevalt võib kohus kostja eelistungilt puudumise korral lahendada hageja nõudmisel asja tagaseljaotsusega, kui kostja puudumise tõttu oli eelmine eelistung edasi lükatud ning kostjat on hoiatatud, et tema mitteilmumisel võib tema kahjuks teha tagaseljaotsuse.
III-2/3-6/95 Riigikohus 28.02.1995